
82                                           DR.31.10.2018                                                                                                                                            

 
Datuk Seri Dr. Haji Dzulkefly bin Ahmad: Semua akan dijawab dalam bentuk 

bertulis, insya-Allah. Terima kasih.  

Tuan Shaharizukirnain bin Abd Kadir [Setiu]: Okey, terima kasih.  

Datuk Seri Dr. Haji Dzulkefly bin Ahmad: Terima kasih Yang Berhormat.  

Tuan Yang di-Pertua: Jawapan bertulis. Kalau tidak berpanjangan dan tiada 
kesudahannya. Ada ramai Menteri yang sedang menunggu. Terima kasih Yang Berhormat 
Menteri atas penjelasan-penjelasan yang amat menarik daripada seorang pakar toxicology 
ya. Saya pun tak pandai sebut istilah-istilah perubatan ini.  

Sekarang saya menjemput Kementerian Belia dan Sukan, dipersilakan Yang 
Berhormat Menteri.  

 

5.16 ptg. 

Menteri Belia dan Sukan [Tuan Syed Saddiq bin Syed Abdul Rahman]: Terima 
kasih Tuan Yang di-Pertua. Assalammualaikum warahmatullahi wabarakatuh dan salam 
sejahtera.  

Pertama sekali saya hendak mengucapkan terima kasih kepada semua Ahli Yang 
Berhormat yang menyertai perdebatan khususnya berkaitan tentang masa depan anak muda 
Malaysia dan landskap sukan negara. Izinkan saya menjawab soalan-soalan yang diajukan 
mengikut tonggak yang diketengahkan oleh Yang Amat Berhormat Perdana Menteri dalam 
ucapannya sebelum ini.  

Tonggak pertama berkenaan mereformasi tadbir urus ke arah peningkatan 
ketelusan dan kecekapan perkhidmatan awam. Dalam ucapan Yang Amat Berhormat 
Perdana Menteri, ada beliau tekankan tentang pentingnya untuk kita menurunkan had umur 
mengundi daripada 21 tahun ke 18 tahun. Dalam bab ini, saya ingin mengucapkan terima 
kasih kepada Yang Berhormat Kota Melaka, Yang Berhormat Bachok, Yang Berhormat Batu 
Gajah, Yang Berhormat Rasah, Yang Berhormat Cameron Highlands dan khususnya Yang 
Berhormat Batu yang turut memberi sokongan yang padu dan juga telah pun menyampaikan 
beberapa soalan berkaitan ini. Cuma Yang Berhormat Arau, tadi ada sekarang dah keluar, 
tidak bersetuju dengan cadangan ini.  

Kalau saya boleh ringkaskan sahaja, cadangan ini mustahak. Pertama sekali, saya 
hendak maklumkan bahawa kebanyakan negara jiran turut telah pun menurunkan had umur 
mengundi daripada 21 tahun ke 18 tahun sejak era 1970 lagi kerana rasionalnya di 
kebanyakan negara apabila seseorang anak muda itu telah pun mencecah 18 tahun, itu 
menunjukkan umur di mana seseorang itu dikira matang. Jadi sebab itu dalam mahkamah 
sekalipun, apabila seseorang itu telah mencecah umur 18 tahun, mereka tidak lagi boleh 
menggunakan alasan di mana mereka muda ataupun diexcused of doli incapax dengan 
kebenaran Tuan Yang di-Pertua.  

Pada masa yang sama, kalau kita lihat apabila seseorang itu setelah mencecah 
umur 18 tahun, mereka boleh masuk ke kontrak yang agak besar, mereka dah boleh 
berkahwin, dah boleh dapat lesen. Semua ini menunjukkan bahawa ada pengiktirafan apabila 
seseorang itu mencecah umur 18 tahun beliau sudah pun matang. Akan tetapi perkara paling 
mustahak Tuan Yang di-Pertua adalah untuk memperkasakan agenda anak muda. 

Ini kerana apabila kita mengiktiraf seseorang yang berumur 18 tahun tersebut 
sebagai seorang yang matang, berkebolehan dan berkemampuan, ia bermaksud bahawa 
kerajaan telah pun mengiktiraf kedudukan mereka, kuasa di tangan mereka bahawa mereka 
berhak untuk memainkan peranan dalam mencorakkan masa depan tanah air tercinta dan 
pengiktirafan tersebut bermakna begitu besar kepada anak muda Malaysia khususnya 
kerana akhirnya mereka akan dilibatkan secara terus dalam proses pembangunan negara 
tercinta tidak kira agama, bangsa ataupun fahaman politik mereka kerana setiap satu dari 
mereka ada peranan untuk dimainkan.  

Tonggak kedua Tuan Yang di-Pertua adalah berkenaan pembangunan sukan yang 
inklusif. Di sini pihak KBS ingin mengumumkan bahawa mulai tahun depan ada penekanan 
yang agak khusus untuk membina infrastruktur sukan di kawasan luar bandar. Kita telah pun 
adakan beberapa brainstorming session di mana kita nak memastikan bahawa 
pembangunan-pembangunan baharu selepas ini diberikan fokus kepada kawasan luar 



Datuk Seri Dr. Haji Dzulkefly bin Ahmad: Semua akan dijawab dalam bentuk bertulis, insya-Allah. Terima kasih. Tuan Shaharizukirnain bin Abd Kadir [Setiu]: Okey, terima kasih. Datuk Seri Dr. Haji Dzulkefly bin Ahmad: Terima kasih Yang Berhormat. Tuan Yang di-Pertua: Jawapan bertulis. Kalau tidak berpanjangan dan tiada kesudahannya. Ada ramai Menteri yang sedang menunggu. Terima kasih Yang Berhormat Menteri atas penjelasan-penjelasan yang amat menarik daripada seorang pakar toxicology ya. Saya pun tak pandai sebut istilah-istilah perubatan ini. Sekarang saya menjemput Kementerian Belia dan Sukan, dipersilakan Yang Berhormat Menteri. 5.16 ptg. Menteri Belia dan Sukan [Tuan Syed Saddiq bin Syed Abdul Rahman]: Terima kasih Tuan Yang di-Pertua. Assalammualaikum warahmatullahi wabarakatuh dan salam sejahtera. Pertama sekali saya hendak mengucapkan terima kasih kepada semua Ahli Yang Berhormat yang menyertai perdebatan khususnya berkaitan tentang masa depan anak muda Malaysia dan landskap sukan negara. Izinkan saya menjawab soalan-soalan yang diajukan mengikut tonggak yang diketengahkan oleh Yang Amat Berhormat Perdana Menteri dalam ucapannya sebelum ini. Tonggak pertama berkenaan mereformasi tadbir urus ke arah peningkatan ketelusan dan kecekapan perkhidmatan awam. Dalam ucapan Yang Amat Berhormat Perdana Menteri, ada beliau tekankan tentang pentingnya untuk kita menurunkan had umur mengundi daripada 21 tahun ke 18 tahun. Dalam bab ini, saya ingin mengucapkan terima kasih kepada Yang Berhormat Kota Melaka, Yang Berhormat Bachok, Yang Berhormat Batu Gajah, Yang Berhormat Rasah, Yang Berhormat Cameron Highlands dan khususnya Yang Berhormat Batu yang turut memberi sokongan yang padu dan juga telah pun menyampaikan beberapa soalan berkaitan ini. Cuma Yang Berhormat Arau, tadi ada sekarang dah keluar, tidak bersetuju dengan cadangan ini. Kalau saya boleh ringkaskan sahaja, cadangan ini mustahak. Pertama sekali, saya hendak maklumkan bahawa kebanyakan negara jiran turut telah pun menurunkan had umur mengundi daripada 21 tahun ke 18 tahun sejak era 1970 lagi kerana rasionalnya di kebanyakan negara apabila seseorang anak muda itu telah pun mencecah 18 tahun, itu menunjukkan umur di mana seseorang itu dikira matang. Jadi sebab itu dalam mahkamah sekalipun, apabila seseorang itu telah mencecah umur 18 tahun, mereka tidak lagi boleh menggunakan alasan di mana mereka muda ataupun diexcused of doli incapax dengan kebenaran Tuan Yang di-Pertua. Pada masa yang sama, kalau kita lihat apabila seseorang itu setelah mencecah umur 18 tahun, mereka boleh masuk ke kontrak yang agak besar, mereka dah boleh berkahwin, dah boleh dapat lesen. Semua ini menunjukkan bahawa ada pengiktirafan apabila seseorang itu mencecah umur 18 tahun beliau sudah pun matang. Akan tetapi perkara paling mustahak Tuan Yang di-Pertua adalah untuk memperkasakan agenda anak muda. Ini kerana apabila kita mengiktiraf seseorang yang berumur 18 tahun tersebut sebagai seorang yang matang, berkebolehan dan berkemampuan, ia bermaksud bahawa kerajaan telah pun mengiktiraf kedudukan mereka, kuasa di tangan mereka bahawa mereka berhak untuk memainkan peranan dalam mencorakkan masa depan tanah air tercinta dan pengiktirafan tersebut bermakna begitu besar kepada anak muda Malaysia khususnya kerana akhirnya mereka akan dilibatkan secara terus dalam proses pembangunan negara tercinta tidak kira agama, bangsa ataupun fahaman politik mereka kerana setiap satu dari mereka ada peranan untuk dimainkan. Tonggak kedua Tuan Yang di-Pertua adalah berkenaan pembangunan sukan yang inklusif. Di sini pihak KBS ingin mengumumkan bahawa mulai tahun depan ada penekanan yang agak khusus untuk membina infrastruktur sukan di kawasan luar bandar. Kita telah pun adakan beberapa brainstorming session di mana kita nak memastikan bahawa pembangunan-pembangunan baharu selepas ini diberikan fokus kepada kawasan luar.